open-index/open-wikipedia-markdown huggingface dataset:
Rachel Podger

**Rachel Podger** (s. 1968 Englanti) on brittiläinen viulisti.

Podger kävi Steiner-koulua Saksassa ja aloitti siellä varhain viulunsoiton. Englannissa hän opiskeli Guildhall School of Music and Dramassa Pauline Scottin ja David Takenon johdolla. Hän haki ensimmäisenä vuonnaan suorittamaan barokkiviuluopintoja, mutta hänelle kerrottiin, että koulun ainoa barokkiviulu oli jo annettu toiselle opiskelijalle. Podger kuitenkin hankki instrumentin ja sai Micaela Combertilta epävirallista opetusta sen soitossa. Lopulta hän pääsi suorittamaan barokkiviulussa muodollisia opintoja ja suuntautui uralle solistina sekä kamarimuusikkona. 

Podger on työskennellyt eri kokoonpanoissa, jotka ovat erikoistuneet historiallisesti autenttiseen esittämiseen. Varhaisella urallaan hän oli mukana perustamassa Florilegiumia vuonna 1991, soitti Palladian Ensemblessä, esiintyi London Baroquen kanssa ja johti vuosina 1997–2002 The English Concertia. Sittemmin hän on usein samanaikaisesti soittanut ja johtanut barokkikokoonpanoja. Hän on tehnyt yhteistyötä muiden muassa Orchestra of the Age of Enlightenmentin, Santa Fe Pro Musican, Musica Angelican, Academy of Ancient Musicin, Robert Levinin, Jordi Savallin ja Masaaki Suzukin kanssa. Vuonna 2007 Podger perusti Johann Sebastian Bachiin ja tämän aikalaisiin erikoistuneen Brecon Baroquen.

Podger aloitti vuonna 2008 toimimisen barokkiviulun professorina Royal Academy of Musicissa. Hän on opettanut myös muissa oppilaitoksissa Isossa-Britanniassa, Saksassa ja Tanskassa. Hän on levyttänyt usein Channel Classics -levymerkille. Hänen levyttämänsä ohjelmisto on koostunut enimmäkseen suosituista barokkiteoksista, mutta hän on levyttänyt myös Wolfgang Amadeus Mozartin musiikkia. Podger on saanut monia palkintoja, kuten useita Diapason d'Oreja. Vuonna 2018 *[[Gramophone]]*-lehti valitsi hänet Vuoden taiteilijaksi.

Myös Podgerin veli Julian on luonut musiikkiuran.

## Lähteet

## Aiheesta muualla
* Viralliset sivut
Oscar Software

**Oscar Software Oy** on suomalainen ohjelmistotalo, joka tarjoaa asiakkailleen laaja-alaisen liiketoiminta-alustan, jonka keskiössä on toiminnanohjausjärjestelmä. Liiketoiminta-alusta kattaa muun muassa CRM:n, myynnin, verkkokaupan, laskutuksen, kirjanpidon, toiminnanohjauksen, valmistuksen, varastonhallinnan ja projektinhallinnan työkalut. Toimintoja on mahdollista käyttää keskitetysti saman käyttöliittymän alta ja seurata reaaliaikaisesti. Oscarin palvelutarjontaan kuuluu myös taloushallintopalvelut ja muita liiketoiminnan tukipalveluita. Oscar Softwaren päätoimipaikka on Tampereella. Oscar Software työllistää 156 henkilöä. Oscar Softwaren liikevaihto (10/2021 päättyneellä tilikaudella) on 11 miljoonaa euroa. Liikevoittoa yhtiö teki 492 tuhatta euroa.

Oscar Software Oy:n omistajarakenne muuttui 8.5.2018 siten, että Pa­nos­ta­ja Oyj omistaa yrityksestä 58,3 % ja omistajayrittäjät omistavat loput 41,7 %.

## Lähteet
* 
* 

### Viitteet

## Aiheesta muualla
* Oscar Softwaren historia
Akira Yoshino

**Akira Yoshino** (jap. ; s. 30. tammikuuta 1948 Suita, Japani) on japanilainen kemisti. Hän on tutkinut erityisesti litiumioniakkuja. Yoshinolle myönnettiin Nobelin kemianpalkinto vuonna 2019 litiumioniakkujen kehittämisestä, ja hän jakaa palkinnon yhdessä John B. Goodenoughin ja M. Stanley Whittinghamin kanssa.

## Ura
Yoshino opiskeli kemiaa Kioton yliopistossa ja valmistui sieltä maisteriksi vuonna 1972. Tohtoriksi hän väitteli Osakan yliopistosta vuonna 2005. Heti valmistumisensa jälkeen Yoshino aloitti tutkijana Asahi kaseilla. Hänen tutkimuksensa kohteena olivat sähköäjohtavat polymeerit ja aluksi erityisesti polyasetyleeni, jota hän tutki anodimateriaalina. Myöhemmin hän siirsi tutkimuksensa kohteen hiilipohjaisiin materiaaleihin kuten hiilikuituihin ja lämpökäsiteltyyn koksiin. Aikaisempien litiumioniakkujen ongelmana oli, että ne vaativat anodikseen räjähdysherkkää litiumia. Yoshino keksi tutkia koksipohjaisia materiaaleja anodeina, ja katodiksi hän valitsi Goodenoughin kehittämän litiumkobolttioksidin. Yhdistelmä tuotti suurehkon jännitteen ja oli litiumanodeja turvallisempi. Ensimmäiset litiumioniakut tulivat markkinoille vuonna 1991 ja perustuivat Goodenoughin ja Yoshinon kehittämiin materiaaleihin.

Yoshino on toiminut professorina Meijo-yliopistossa Nagoyassa vuodesta 2017 alkaen.

## Tunnustukset
Yoshino on saanut litiumioniakkututkimuksistaan useita tunnustuksia esimerkiksi Charles Stark Draper Prize-palkinnon vuonna 2014 ja Japani-palkinnon vuonna 2018. 

## Lähteet
Paul Kruse

**Paul Johannes Kruse** (s. 15. maaliskuuta 1970 Merritt) on kanadalainen jääkiekkoilija, pelipaikaltaan hyökkääjä. Hän pelasi NHL:ssä yhteensä 423 ottelua ja edusti Calgary Flamesia, New York Islandersia, Buffalo Sabresia ja San Jose Sharksia.

NHL-uransa jälkeen Kruse pelasi Sheffield Steelersissä, Belfast Giantsissa ja EHC Linzissä ennen kuin lopetti uransa.

## Lähteet
Kaunomedestäjät

**Kaunomedestäjät**  (*Cinnyris*) on medestäjien (Nectariniidae) heimoon kuuluva lintusuku.

## Lajit
Kaunomedestäjiin kuuluu seuraavat 52 lajia.

* Angolanvuorimedestäjä (*Cinnyris ludovicensis*)
* Banaanimedestäjä (*Cinnyris notatus*)
* Biokonmedestäjä (*Cinnyris ursulae*)
* Guineanmedestäjä (*Cinnyris batesi*)
* Guineanpikkumedestäjä (*Cinnyris minullus*)
* Hohtomedestäjä (*Cinnyris habessinicus*)
* Isokorumedestäjä (*Cinnyris superbus*)
* Isomalabarinmedestäjä (*Cinnyris lotenius*)
* Isopensasmedestäjä (*Cinnyris afer*)
* Isopurppuramedestäjä (*Cinnyris osea*)
* Jokimedestäjä (*Cinnyris shelleyi*)
* Kapinpensasmedestäjä (*Cinnyris chalybeus*)
* Kaunomedestäjä (*Cinnyris pulchellus*)
* Keltakylkimedestäjä (*Cinnyris moreaui*)
* Keltavatsamedestäjä (*Cinnyris venustus*)
* Kivuvuorenmedestäjä (*Cinnyris rockefelleri*)
* Komorienmedestäjä (*Cinnyris humbloti*)
* Kongonmedestäjä (*Cinnyris congensis*)
* Korallipuumedestäjä (*Cinnyris chloropygius*)
* Korumedestäjä (*Cinnyris johannae*)
* Kuparimedestäjä (*Cinnyris cupreus*)
* Lampimedestäjä (*Cinnyris erythrocercus*)
* Liekkimedestäjä (*Cinnyris regius*)
* Madagaskarinmedestäjä (*Cinnyris sovimanga*)
* Mayottenmedestäjä (*Cinnyris coquerellii*)
* Morogoronmedestäjä (*Cinnyris rufipennis*)
* Mosambikinmedestäjä (*Cinnyris neergaardi*
* Mustavatsamedestäjä (*Cinnyris nectarinioides*
* Nzwaninmedestäjä (*Cinnyris comorensis*)
* Oliivimedestäjä (*Cinnyris jugularis*)
* Pembanmedestäjä (*Cinnyris pembae*)
* Pensasmedestäjä (*Cinnyris manoensis*)
* Pikkuvuorimedestäjä (*Cinnyris reichenowi*)
* Pulskamedestäjä (*Cinnyris loveridgei*)
* Purppuramedestäjä (*Cinnyris asiaticus*)
* Purppuravyömedestäjä (*Cinnyris bifasciatus*)
* Rannikkomedestäjä (*Cinnyris chalcomelas*)
* Ruskovatsamedestäjä (*Cinnyris bouvieri*)
* Sambianmedestäjä (*Cinnyris oustaleti*)
* Sambianvuorimedestäjä (*Cinnyris fuelleborni*)
* Savannimedestäjä (*Cinnyris coccinigastrus*)
* Seychellienmedestäjä (*Cinnyris dussumieri*)
* Sumbanmedestäjä (*Cinnyris buettikoferi*)
* Timorinmedestäjä (*Cinnyris solaris*)
* Tsavonmedestäjä (*Cinnyris tsavoensis*)
* Tuhkamedestäjä (*Cinnyris fuscus*)
* Ugandanmedestäjä (*Cinnyris stuhlmanni*)
* Usambaranmedestäjä (*Cinnyris usambaricus*)
* Valkovatsamedestäjä (*Cinnyris talatala*)
* Viinivyömedestäjä (*Cinnyris mariquensis*)
* Vuorimedestäjä (*Cinnyris mediocris*)

## Lähteet
John B. Goodenough

**John Bannister Goodenough** (25. heinäkuuta 1922 Jena, Saksa – 25. kesäkuuta 2023 Austin, Texas, Yhdysvallat) oli yhdysvaltalainen fyysikko ja materiaalitieteilijä. Goodenough tunnetaan erityisesti hänen työstään ladattavien litiumioniakkujen kehityksessä. Hän kehitti niissä käytettäviä materiaaleja. Goodenoughille myönnettiin Nobelin kemianpalkinto vuonna 2019 yhdessä M. Stanley Whittinghamin ja Akira Yoshinon kanssa litiumioniakkujen kehittämisestä.

## Tutkimus
Lapsuutensa Goodenough eli New Havenissa Conneticutissa ja 12-vuotiaana hänet lähettiin Grotonin yksityiskouluun Massachusettsiin. Goodenough opiskeli aluksi matematiikkaa Yalen yliopistossa, josta hän valmistui kandidaatiksi vuonna 1943. Tämän jälkeen hän siirtyi opiskelemaan fysiikkaa Chicagon yliopistoon, josta hän valmistui maisteriksi vuonna 1951 ja tohtoriksi jo seuraavana vuonna 1952. Vuodesta 1952 alkaen Goodenough oli MIT:n tutkimusryhmässä, jossa hän tutki materiaalien magneettisia ominaisuuksia. Tutkimukset ovat johtaneet muun muassa hajasaantimuistisovellutuksiin. MIT:ssä työskennellessään Goodenough kehitti kiinteiden materiaalien magneettisia ominaisuuksia kuvaavat Goodenough–Kanamori-säännöt.

Öljykriisin innoittamana Goodenough alkoi 1970-luvulla tutkia vaihtoehtoisia energianlähteitä. Vuosina 1976–1986 hän toimi epäorgaanisen kemian professorina ja laitoksenjohtajana Oxfordin yliopistossa. Siellä hän teki ensimmäiset merkittävät tutkimuksensa koskien litiumioniakkuja. Goodenough ryhmineen havaitsi, että litiumkobolttioksidi on rakenteeltaan interkalaatioyhdiste ja soveltuu rakenteensa perusteella katodimateriaaliksi. Goodenough ryhmineen rakensi akun, jossa katodina oli litiumkobolttioksidi ja elektrolyyttinä propyleenikarbonaattiin liuotettu litiumtetrafluoroboraatti. Vuonna 1991 Sony valmisti ensimmäisen kaupallisen ladattavan litiumioniakun Goodenoughin kehittämästä litiumkobolttioksidikatodista ja grafiittianodista.

Vuonna 1986 Goodenough siirtyi professoriksi Texasin yliopistoon kone- ja sähkötekniikan osastolla. Texasin yliopistossa hän kehitti litiumioniakkujen materiaaleja edelleen muun muassa litiumrautafosfaatteja. Goodenough kirjoitti kahdeksan kirjaa ja oli mukana kirjoittamassa yli 800 tieteellistä julkaisua.

## Tunnustukset
Goodenough sai litiumioniakkuja koskevista tutkimuksistaan useita tunnustuksia muun muassa Enrico Fermi -palkinnon vuonna 2009, National Medal of Science -palkinnon vuonna 2011, Welch Award in Chemistry vuonna 2017 ja Royal Society of Chemistryn Copley-mitalin vuonna 2019. Vuonna 2019 Goodenough sai litiumioniakkujen kehittämisestä Nobelin kemianpalkinnon ja hän jakoi sen M. Stanley Whittinghamin ja Akira Yoshinon kanssa.

## Lähteet
Englannin 1. divisioonan kausi 1935–1936

**Englannin 1. divisioonan kausi 1935–1936** oli 44. kausi, jossa ratkottiin The Football Leaguen mestaruus. Mukana 1. divisioonassa oli 22 joukkuetta. Sarjan voitti Sunderland, jolle mestaruus oli kuudes. Sarjan kaksi viimeistä joukkuetta, Aston Villa ja Blackburn Rovers, putosivat suoraan 2. divisioonaan. Seurat olivat viimeiset pääsarjatasolla koko sen historian ajan pelanneet joukkueet.

## Sarjataulukko

Kaksi viimeistä joukkuetta putosivat 2. divisioonan. Tilalle nousivat Manchester United ja Charlton Athletic.

## Lähteet
Sambianvuorimedestäjä

**Sambianvuorimedestäjä** (*Cinnyris fuelleborni*) on medestäjien (Nectariniidae) heimoon kuuluva varpuslintu. Anton Reichenow kuvasi sen tieteelle vuonna 1899 Tansaniasta. Sambianvuorimedestäjä on yleensä noin 11–12 senttimetrin mittainen ja painaa 6–9 grammaa. Sen ravintoa on kukkien mesi sekä hyönteiset.

## Lähteet
Tekstinauha

**Tekstinauha** tarkoittaa nauhoja, joita esiintyy keskiaikaisissa maalauksissa ja käsikirjoituksissa. Ruotsissa vaikuttaneen saksalaisen kirkkomaalarin Albertus Pictorin tekstinauhoja on tutkittu hankkeessa, joka julkaistiin hänen juhlavuotensa kunniaksi. Hänen tekemiensä nauhojen esikuvaksi vahvistui *[[Biblia pauperum]]*. 

## Lähteet
AS Moon

**AS Moon** on vuonna 2000 perustettu raahelainen futsalseura.

Miesten edustusjoukkue pelaa Miesten Futsal-Liigassa, Suomen korkeimmalla sarjatasolla. Naisten edustusjoukkue pelaa Futsal-Ykkösessä, Suomen toiseksi korkeimmalla sarjatasolla.

Kaudella 2024-2025 seuralla oli aktiivisena kuusi poikajoukkuetta ja kolme tyttöjoukkuetta.

Seuralla on toimintaa myös jalkapallossa,beachfutiksessa.

## Joukkue kaudella 2021-2022

  

**Joukkueenjohtajat:** Ville Kuokkanen, Jaakko Remahl ja Harri Korpela

**Valmennus:** Marko Keinänen, Ismo Saarela 

## Aiemmat kaudet

## Lähteet
Société Anonyme des Ateliers de Sécheron

**Société Anonyme des Ateliers de Sécheron (SAAS)** oli sveitsiläinen Genevessä toimiva sähköalan yritys. Se perustettiin vuonna 1918 yhdistämällä kolme sähköalan yritystä, A. de Meuron & Cuénod vuodelta 1879, Cuénod, Sautter & Cie. vuodelta 1887 ja Compagnie de l'industrie électrique vuodelta 1891. Yhdistymiselle antoi kimmokkeen Sveitsin valtionrautateiden päätös vuonna 1916 Sveitsin rautateiden sähköistämisestä. SAAS valmisti generaattoreita, muuntajia ja elohopeatasasuuntajia vesivoimalaitoksille, ennen kaikkea rautateiden sähköistämiseen, sekä sähkömoottoreita ja sähkökäyttöjä vetureihin, raitiovaunuihin ja sähköbusseihin.

SAAS valmisti yhdessä SLM:n kanssa muun muassa sveitsiläiset sähköveturit Be 4/7, Ae 4/7, Ae 3/5, Ae 3/6 III, Re 4/4 II ja Re 6/6.

Vuonna 1966 yhtiöllä oli 1 600 työntekijää.

Yhdistymisen jälkeen rakennettavien uusien tehdastilojen vaatimien investointien rahoittaminen osakeannilla johti SAAS:n osake-enemmistön siirtymiseen Brown, Boveri & Cie.:lle (BBC) vuonna 1919, mutta jo vuonna 1924 SAAS palasi itsenäiseksi yhtiöksi. Vuonna 1970 yhtiön koko osakekanta siirtyi BBC:lle.

Kun BBC fuusoitui ruotsalaisen ASEAn kanssa 1988 ABB:ksi, ABB päätti jakaa omistamansa SAAS:n vuonna 1989 neljään osaan, jotka olivat ABB Sécheron SA, ABB Power Generation (lopetettu 1995), ABB Systèmes de Transport ja Sécheron SA. Näistä ABB Sécheron SA keskittyi muuntajien valmistukseen ja ABB Power Generation kaasuturbiineihin. ABB Systèmes de Transport sekä sveitsiläisen Hasler Rail:in kanssa fuusioitunut Sécheron SA keskittyivät yhtiön alkuperäiseen toiminta-alaan, kulkuvälineiden sähkökäyttöihin.

## Lähteet

## Aiheesta muualla
Pietarsaaren museo

**Pietaraaren museo** on Pietarsaaressa sijaitseva museo, joka dokumentoi ja esittelee kaupungin historiaa. Museo perustettiin vuonna 1904. Vuonna 1906 museosta tuli Suomen vanhimpia kunnallisia museoita Pietarsaaren kaupungin otettua sen hoitaakseen. Museolla on useita toimipisteitä, joista yksi on historiallinen museo Malmin talossa Isokadulla. Malmin talossa on esillä kaupungin merenkulkuhistoriaa, siellä on varustamokonttori 1800-luvun loppupuolelta, kuvia laivoista ja pienoismalleja. Piharakennuksessa on maalaiskauppa 1950-luvulta, työläisasunto, kampaamo, talonpoikaistupa ja takilakamari.  Museolla on esinekokoelma, taidetta, tekstiilejä ja kirjasto. Museon valokuvakokoelma on Suomen suurimpia. Museon arkistossa on henkilöhistoriakokoelmia, sekä yhdistysten ja yritysten arkistoja. Vuonna 2019 museon nimi päätettiin muuttaa muotoon Pietarsaaren museo.

## Lähteet
Makurazaki

**Makurazaki** () on Japanin kaupunki Kyūshūn saarella Kagoshiman prefektuurissa. Se sijaitsee prefektuurin eteläosassa Satsuman niemimaan eteläkärjessä Itä-Kiinan meren rannikolla. Kaupunki on rakentunut Kedojoen suun rannikkotasangolle, pohjoisosat ovat vuoristoisia ja nousevat Kuratavuorelle. Makurazakissa on 21&nbsp;084 asukasta (lokakuussa 2019) ja sen pinta-ala on 74,78 neliökilometriä. 

Makurazaki on kalastussatama, josta kalastetaan etenkin boniittia. Lähes koko boniittisaaliista valmistetaan *[[katsuobushi]]a*. Muita merkittäviä elinkeinoja ovat esimerkiksi krysanteemien, *[[ponkan]]*-sitruksien ja kasvisten viljely sekä sikojen kasvatus. Kaupungissa toimii myös Japanin maatalousministeriön teenviljelyn tutkimusasema. Maaseutukaupunki Makurazakista tehtiin vuonna 1923 ja kaupunkioikeudet sille myönnettiin vuonna 1949.

Makurazakia palvelee JR Kyūshūn Ibusuki-Makurazaki-linja, joka päättyy kaupunkiin.

## Ilmasto

## Kuvia

Tiedosto:Aerial Makurazaki Kagoshima.jpg|Makurazaki ilmakuvassa
Tiedosto:Makurazaki Station-20130429.jpg|Makurazakin rautatieasema
Tiedosto:Satsuma Shuzo's Kedogawa Shochu factory.JPG|Satsuma-shuzōn shōchū-tehdas .


## Lähteet

## Aiheesta muualla

* Kaupungin internetsivut
Mason Appleton

**Mason Appleton** (s. 15. tammikuuta 1996) on yhdysvaltalainen jääkiekkoilija, joka edustaa NHL-seura Detroit Red Wingsiä. Hän on pelipaikaltaan hyökkääjä ja laukoo oikealta.

Winnipeg Jets varasi Appletonin kuudennella kierroksella vuoden 2015 varaustilaisuudessa. Lokakuussa 2020 Appleton teki Jetsin kanssa kaksivuotisen jatkosopimuksen, jossa Appletonin cap hit on 900&nbsp;000 dollaria.  Seattle Kraken valitsi hänet joukkueeseensa. Maaliskuussa 2022 Kraken kauppasi Appletonin takaisin Jetsiin vaihdossa neljännen kierroksen varausvuoroon. Elokuussa 2022 Appleton teki Jetsin kanssa kolmevuotisen ja yhteensä 6,25 miljoonan dollarin arvoisen jatkosopimuksen. 

Heinäkuussa 2025 Appleton teki vapaana pelaajana Detroit Red Wingsin kanssa kaksivuotisen ja yhteensä 5,8 miljoonan dollarin arvoisen sopimuksen.

## Lähteet
* http://www.hockeydb.com/ihdb/stats/pdisplay.php?pid=177777
* https://www.nhl.com/player/mason-appleton-8478891?stats=career-r-nhl&season=null

### Viitteet
Suuri lännen tie

**Suuri lännen tie** (engl. *The Big Trail*) on vuonna 1930 valmistunut yhdysvaltalainen lännenelokuva, jonka on ohjannut Raoul Walsh. Pääosassa ja samalla ensimmäisessä pääroolissaan nähdään nuori John Wayne. Elokuva tunnetaan Suomessa myös nimellä **Onnen maata kohti**.

*Suuri lännen tie* on ensimmäisiä laajakuvalla kuvattuja elokuvia. Se on myös ensimmäinen eeppinen lännenelokuva äänielokuvan ajalta. Vuonna 2006 Yhdysvaltain kongressin kirjasto valitsi elokuvan säilytettäväksi National Film Registryn kokoelmissa, pitäen sitä "kulttuurillisesti, historiallisesti tai esteettisesti merkittävänä" teoksena.

## Juoni
Nuori Breck Coleman (John Wayne) johtaa satojen uudisasukkaiden muodostamaa vankkurikaravaania halki Yhdysvaltojen. Uuden ja paremman elämän toivossa länteen matkaavat uudisraivaajat kohtaavat matkalla monenlaisia vaaroja ja vaivoja, kuten hurjia myrskyjä, vihamielisiä intiaaneja, rikkoutuvia rattaita, tulvivia jokia ja matkanteon katkaisevia syviä rotkoja. Karavaania vaanivat myös rosvot, ja lisäksi on selvitettävänä Breckin ystävän murha. Näyttää siltä, että murhaajat ovat mukana karavaanissa, ja Breck haluaa kostaa ystävänsä kuoleman. Samalla Breckille kehittyy romanssi ihastuttavan Ruth Cameronin (Marguerite Churchill) kanssa.

## Lähteet

## Aiheesta muualla
*
Pyry Äikää

**Pyry Äikää** (s. 1989) on suomalainen näyttelijä.

## Ura
Äikää valmistui teatteritaiteen maisteriksi Teatterikorkeakoulusta vuonna 2015. Hän on työskennellyt vapaana taiteilijana muun muassa Ryhmäteatterissa, Helsingin Kaupunginteatterissa ja lukuisissa vapaissa ryhmissä. Äikää on näytellyt muun muassa Helenan roolin Ryhmäteatterin tuotannossa *[[Kesäyön unelma|Kesäyön uni]]* kesällä 2016 ja Tuomaan roolin Turun kaupunginteatterin tuotannossa *Seitsemän veljestä* esityskaudella 2017–2018. Näytelmän ohjasi Lauri Maijala ja se sai yli 31&nbsp;000 katsojaa.

Vuosina 2017–2019 Äikää näytteli Timon roolin komediasarjassa *[[Konttori (suomalainen televisiosarja)|Konttori]]*. Äikää teki Aarnen osan Markku Pölösen romanttisessa epookkidraamassa *[[Oma maa (elokuva)|Oma maa]]* vuonna 2018. Hän on esittänyt myös Tuukkaa televisiosarjan *[[Aikuiset (televisiosarja)|Aikuiset]]* vuonna 2021 esitetyllä toisella tuotantokaudella.

## Filmografia

## Teatteri
*Barbaarit, Ylioppilasteatteri, 2010 
*Eldorado, Teatteri Takomo, 2013
*Kesäyön uni, Ryhmäteatteri, 2016
*Seitsemän veljestä, Turun kaupunginteatteri, 2017
*Ei kiitos, Helsingin Kaupunginteatteri, 2018
*En päässyt Juliaksi, Oulun kaupunginteatteri, 2021
*Jeanne d'Arcin housut, Tampereen Työväen Teatteri, 2023

## Lähteet

## Aiheesta muualla
*Turun Sanomat: Teatteriarvio: Lauri Maijalan Seitsemän veljestä on teatteria isolla T:llä: yllättävä, oivaltava, viiltävä ja aina väliin hulvattoman hauskakin (4.11.2017)
Viipurin sopimus

**Viipurin sopimus** oli 28. helmikuuta 1609 Viipurissa allekirjoitettu sopimus, jossa Venäjän tsaari Vasili Šuiski pyysi ruotsalaisia apuun vastatsaaria, Vale-Dmitri II:a vastaan. Ruotsin kuningas Kaarle IX pyrki myymään tsaarille sotaväkeä mahdollisimman edullisesti. Sopimuksen mukaan Vasilille annettiin 5&nbsp;000 miehen vahvuinen armeija. Vastineeksi Venäjä luovutti Ruotsille Käkisalmen linnan ja läänin. Lisäksi sopimuksessa vahvistettiin Täyssinän rauha ja sovittiin yhteistoiminnasta Puolaa vastaan. Venäjälle lähetettävän armeijan komentajaksi määrättiin Jakob de la Gardie.

## Seuraukset
Kevättalvella 1609 Ruotsin armeija lähti marssimaan kohti Moskovaa, mikä aloitti Jacob de la Gardien sotaretken. Novgorodissa Ruotsin armeijaan liittyi sopimuksen mukaisesti paikallisia joukkoja. Retki oli osa Inkerin sotaa, joka päättyi Stolbovan rauhaan 27. helmikuuta 1617. Rauhanteon seurauksena Ruotsi sai haltuunsa Inkerin ja Käkisalmen läänin.

## Lähteet
Satu Koivisto

**Satu Koivisto** (s. 1978 Kangasniemi) on suomalainen journalisti, ruokakirjailija ja bloggaaja. Hän on valmistunut filosofian maisteriksi Jyväskylän yliopistosta pääaineenaan journalistiikka ja työskennellyt suomalaisissa aikakausmedioissa, kuten Viini-lehden päätoimittajana, Demi-lehden vt-päätoimittajana, Maku-lehden päätoimittajana ja viimeisimpänä Maku-brändin vastaavana päätoimittajana. Nykyään hän työskentelee ruokasisältöstrategina A-lehdissä.

Koivistolta on ilmestynyt kaksi ruoka-aiheista teosta: *Gastronaatti eli kuinka rakastua rippeisiin* (Otava 2014) ja *Gastronaatti II – Kuinka rakastua ruoanlaittoon* (No Tofu Publishing 2017). Hän pitää myös ruokablogia.

Koiviston ruokafilosofiaan kuuluu hävikin välttäminen, itse kasvattaminen, raaka-aineiden esivalmistelu ja sesonkiajattelu. Koiviston reseptejä on julkaistu muun muassa iltapäivälehdissä.

Koiviston puoliso on Isyyspakkaus-blogia pitävä Tommi Koivisto.

## Teokset

* *Gastronaatti eli kuinka rakastua rippeisiin* (Otava 2014)
* *Gastronaatti II – Kuinka rakastua ruoanlaittoon* (No Tofu Publishing 2017)
* 

## Lähteet

## Aiheesta muualla
* Koiviston ruokablogi
Warren Foegele

**Warren Foegele** (s. 1. huhtikuuta 1996) on kanadalainen jääkiekkoilija, joka edustaa NHL-seura Ottawa Senatorsia. Pelipaikaltaan Foegele on vasen laitahyökkääjä ja kätisyydeltään left. Carolina Hurricanes varasi hänet kolmannella kierroksella . Marraskuussa 2020 Foegele teki Hurricanesin kanssa yksivuotisen ja 2,15 miljoonan dollarin arvoisen jatkosopimuksen. 

Heinäkuussa 2021 Hurricanes kauppasi Foegelen Edmonton Oilersiin vaihdossa puolustaja Ethan Beariin. Siirron jälkeen Foegele teki Oilersin kanssa kolmevuotisen ja yhteensä 8,25 miljoonan dollarin arvoisen sopimuksen.

Heinäkuussa 2024 Foegele teki vapaana agenttina Los Angeles Kingsin kanssa kolmivuotisen ja yhteensä 10,5 miljoonan dollarin arvoisen sopimuksen.

Maaliskuussa 2026 Kings kauppasi Foegelen ja ehdollisen kolmannen kierroksen varausvuoron vuoden 2026 varaustilaisuudessa Ottawa Senatorsiin vaihdossa toisen kierroksen varausvuoroon vuoden 2026 varaustilaisuudessa ja ehdollisen kolmannen kierroksen varausvuoroon vuoden 2026 varaustilaisuudessa. 

## Lähteet

* https://www.nhl.com/player/warren-foegele-8477998?stats=career-r-nhl&season=null
* http://www.hockeydb.com/ihdb/stats/pdisplay.php?pid=175316
Riku Sottinen

**Riku Sottinen** on suomalainen näyttelijä. Hän on ammatiltaan stand-up-koomikko ja on ollut alalla vuodesta 2005 saakka.

Sottinen on vuodesta 2018 toiminut *[[Love Island Suomi]]* -tosi-tv-sarjan selostajana. Sottinen ei kirjoita selostustaan yksin, vaan häneen apunaan ovat ohjaaja ja käsikirjoittajat. Hän oli alun perin kieltäytynyt tehtävästä, mutta kiinnostui siitä myöhemmin tutustuttuaan ohjelmaformaattiin tarkemmin.

## Filmografia

* *[[Get Up, Stand Up!]]* (2005)
* *[[Rakastuin mä luuseriin]]* (2005)
* *[[Anselmi – nuori ihmissusi]]* (2014)
* *[[Tuubi]]* (2014&ndash;2015)
* *[[Stand Up!]]* (2017&ndash;2018)
* *[[Love Island Suomi]]* (2018&ndash;2019)
* *[[Melkein totta]]* (2019)

## Lähteet
Minami-Kyūshū

**Minami-Kyūshū** (, ’Etelä-Kyūshū’) on Japanin kaupunki Kyūshūn saarella Kagoshiman prefektuurissa. Se sijaitsee prefektuurin lounaisosassa Satsuman niemimaan eteläkärjessä Itä-Kiinan meren rannikolla. Kaupungin pohjoisosien halki virtaa Manosejoki. Maaperä on viljavaa ja tuliperäistä. Minami-Kyūshūssa on 34&nbsp;892 asukasta (syyskuussa 2019) ja sen pinta-ala on 357,91 neliökilometriä.

Hallinnollisena yksikkönä Minami-Kyūshū on suhteellisen uusi: kaupunki perustettiin vuonna 2007 yhdistämällä kolme alueen maaseutukaupunkia, Chiran, Ei ja Kawanabe. Niistä Ei sijaitsi Itä-Kiinan meren rannikolla, Chiran ja Kawanabe sisämaassa. Chiranissa toimi toisen maailmansodan aikana *tokkōtai*- eli *[[kamikaze]]*-joukkojen lentotukikohta, jonne on myöhemmin perustettu Chiranin rauhanmuseo. Merkittävimmät elinkeinot Minami-Kyūshūssa ovat maatalous, joka tuottaa muun muassa bataatteja ja *[[ponkan]]*-sitruksia, ja karjankasvatus. Alue tunnetaan teen viljelystä ja siellä on teetuotteiden, shōchūn ja buddhalaisten alttarien (*[[butsudan]]*) valmistusta.

Minami-Kyūshūn nähtävyyksiä ovat esimerkiksi Chiranin vanhakaupunki samuraitaloineen ja Chiranin linnan rauniot. Kaupunkia palvelee JR Kyūshūn Ibusuki-Makurazaki-linja.

## Kuvia

Tiedosto:Chiran Samurai Residence02.jpg|Samuraitalon puutarha Chiranissa
Tiedosto:Iwaya kouen kagoshima-shi-japan-102.jpg|Iwayan puistoa
Tiedosto:Minamikyusyu City Hall.jpg|Minami-Kyūshūn kaupungintalo


## Lähteet

## Aiheesta muualla

* Kaupungin internetsivut
Bloor–Yongen metroasema

**Bloor–Yongen metroasema** () on Toronton metron asema Torontossa Kanadassa. Asema sijaitsee Toronton keskustassa Yonge Street ja Bloor Street -katujen risteyksessä, joka on myös metron pohjois-etelä-suuntaisen linjan yksi (Yonge–University) ja itä-länsi-suuntaisen linjan kaksi (Bloor–Danforth) risteys. Näitä kahtaa eri linjaa palveleva metroasema on Toronton metron vilkkain; asema palvelee arkipäivisin yli 200 000 matkustajaa päivässä.

## Aseman laajentaminen
Huhtikuusta 2019 lähtien Bloor-Yonge-asemalle on suuniteltu suurta päivitystä, mukaan lukien toisen linjan 2 laiturin lisääminen, joka on samanlainen kuin Unionin asemalle vuonna 2014 lisätty laituri. Hankkeen tarkoituksena on pääasiassa puuttua laiturien ruuhkautumiseen. Tuolloin arvioidut kustannukset olivat 1,1 miljardia dollaria. Lokakuuhun 2020 mennessä projektin kustannukset olivat nousseet 1,5 miljardiin dollariin, ja sen on tarkoitus valmistua vuonna 2029. Projekti sisältää:

* Uusi linjan 2 laituri itään suuntautuvaa liikennettä varten ja nykyisen keskilaiturin muuttaminen vain länteen suuntautuvaa liikennettä varten
* Linjan 1 molempien laiturien laajennus ja levennys pohjoispäässä
* Uusi sähköasema
* Uusi ilmanvaihtojärjestelmä
* Uusi sisäänkäynti
* Laituriovet

## Lähteet

## Aiheesta muualla
Samuel Salonen

**Samuel Salonen** voi tarkoittaa seuraavia henkilöitä:

*Samuel Salonen, suomalainen vuonna 1994 syntynyt jääkiekkoilija
*Samuel Salonen, suomalainen vuonna 2000 syntynyt jääkiekkoilija
Jonas Saari

**Jonas Saari** (s. 1985 Berliini) on suomalainen näyttelijä.

## Ura
Saari syntyi Berliinissä, vietti suurimman osan nuoruuttaan Keuruulla, missä hänen juurensa ovat, ja valmistui ylioppilaaksi Kanadassa. Sittemmin hän palasi Suomeen ja valmistui teatteritaiteen maisteriksi vuonna 2015. Äänirekisteriltään laaja Saari on näytellyt eritoten musikaaleissa, kuten *[[Les Misérables (musikaali)|Les Misérables]]*, *[[Tanz der Vampire|Vampyyrien tanssi]]* ja *[[Tom of Finland (musikaali)|Tom of Finland]]*. Saaren puherooleja on muun muassa Laurin osa Turun kaupunginteatterin tuotannossa *Seitsemän veljestä* esityskaudella 2017–2018. Näytelmän ohjasi Lauri Maijala ja se sai yli 31&nbsp;000 katsojaa.

Saarella on ollut muutamia sivutehtäviä suomalaisissa elokuva- ja televisiotuotannoissa, kuten *[[Aikuisten poika]]* (2014) ja *[[Wendy and the Refugee Neverland]]* (2017), joka on pienen budjetin indie-tuotanto. Vuonna 2016 Saari näytteli Kinnusen Lauria poliisisarjassa *[[Roba]]*.

## Valikoitu rooliluettelo
*Javert (*[[Les Misérables (musikaali)|Les Misérables]]*, Tampereen Teatteri, 2013)
*useita rooleja (*[[Tom of Finland (musikaali)|Tom of Finland]]*, Turun kaupunginteatteri, 2017) 
*Lauri (*Seitsemän veljestä*, Turun kaupunginteatteri, 2017)
*useita rooleja (*Taru Sormusten Herrasta*, Turun kaupunginteatteri, 2018)
*useita rooleja (*[[Hamlet]]*, Turun kaupunginteatteri, 2019)

## Lähteet

## Aiheesta muualla
*Turun Sanomat: Teatteriarvio: Lauri Maijalan Seitsemän veljestä on teatteria isolla T:llä: yllättävä, oivaltava, viiltävä ja aina väliin hulvattoman hauskakin (4.11.2017)
NHL:n varaustilaisuus 2020

**NHL:n varaustilaisuus 2020** on järjestyksessään 58. . Se piti järjestää 26.–27. kesäkuuta 2020 Centre Bellissä, Montrealissa, mutta koronaviruspandemian vuoksi se siirrettiin järjestettäväksi 7.–8. lokakuuta 2020.

## Varauskelpoisuus
Jääkiekkoilijat, jotka ovat syntyneet 1. tammikuuta 2000 ja 15. syyskuuta 2002 välisenä aikana, ovat varattavissa vuoden 2020 NHL:n varaustilaisuudessa. Lisäksi varattavissa ovat vuonna 1999 syntyneet varaamattomat ei-pohjois-amerikkalaiset pelaajat sekä  varatut pelaajat, jotka eivät ole allekirjoittaneet sopimusta NHL-joukkueen kanssa ja ovat syntyneet 30. kesäkuuta 2000 jälkeen.

## Varausarvonta
Kaudesta 2012–2013 lähtien kaikilla joukkueilla, jotka eivät selviä , on ”painotettu” mahdollisuus saada varaustilaisuuden ensimmäinen vuoro nimiinsä.

## Parhaiten sijoitetut pelaajat
NHL Central Scouting (tilanne 8. huhtikuuta 2020). Suluissa lopullinen varausnumero.

## Varaukset

### Kierros 1

## Lähteet
John Campbell (jalkapalloilija, 1870)

**John Campbell** (19. helmikuuta 1870 – 1906) oli skotlantilainen jalkapalloilija, pelipaikaltaan hyökkääjä.

Campbell pelasi suurimman osan urastaan Sunderlandissa. Hänen ensimmäisen ottelunsa seurassa oli FA Cupin ottelu Blackburnia vastaan 1890. Campbell oli erinomainen maalintekijä. Heti ensimmäisellä kaudellaan hän teki sarjassa 16 maalia Sunderlandin sijoittuessa seitsemänneksi. Sunderland voitti mestaruuden 1892, 1893 ja 1895, ja Campbell oli sarjan paras maalintekijä jokaisella mestaruuskausista. Vuonna 1897 Campbell siirtyi heikosti menneen kauden jälkeen 2. divisioonan Newcastle Unitediin ja oli mukana nostamassa tätä pääsarjatasolle. Hän sai potkut seurasta rikottuaan sen sääntöjä.

Campbell on yksi Sunderlandin historian parhaista hyökkääjistä. Hän teki 150 maalia pelaamassaan 215 ottelussa (liigassa 133 maalia 186 ottelussa) ja vain kolme pelaajaa on pystynyt voittamaan liigan maalikuninkuuden häntä useammin.

Campbellin veli, Robert Campbell, toimi Sunderlandin sihteerinä ja sittemmin valmentajana Johnin pelatessa Sunderlandissa. Campbell kuoli vain 36-vuotiaana 1906.

## Saavutukset
* Englannin 1. divisioonan mestaruus: 1891–1892, 1892–1893, 1894–1895 
* Englannin 1. divisioonan maalikuninkuus: 1891–1892, 1892–1893, 1894–1895

## Lähteet
John Campbell (jalkapalloilija, 1871)

**John Campbell** (12. syyskuuta 1871 – 2. joulukuuta 1947) oli skotlantilainen jalkapalloilija, pelipaikaltaan hyökkääjä.

Campbell ura alkoi Celticissä 1890. Hän edusti seuraa viisi vuotta ja voitti Skotlannin cupin 1882 ja mestaruuden 1893 ja 1894. Kesällä 1895 Campbell siirtyi Englannin liigan Aston Villaan. Aston Villa voitti mestaruuden 1896 ja 1897 Campbellin ollessa sarjan paras maalintekijä ensimmäisellä mestaruuskaudella. Elokuussa 1897 Campbell päätti palata takaisin Skotlantiin Celticiin, jossa hän voitti mestaruuden 1898. Vuonna 1903 Campbell siirtyi Third Lanarkiin, jossa hän voitti jälleen Skotlannin mestaruuden 1904. Campbellin ura päättyi 1906. Hän teki uransa aikana 141 maalia 264 ottelussa Skotlannin ja Englannin pääsarjoissa.

Campbell edusti Skotlantia 13 maaottelussa, joissa hän teki viisi maalia.

Campbell kuoli Skotlannissa joulukuussa 1947.

## Lähteet
Chris Rea (albumi)

**Chris Rea** on Chris Rean neljäs studioalbumi, joka julkaistiin vuonna 1982.

## Kappaleet
Kaikki kappaleet kirjoittanut Chris Rea.

## Kokoonpano

*Chris Rea – laulu, kitara, piano, kosketinsoitin, urut, Rhodes, harmonikka, mandoliini, tuottaja
*Robert Ahwry – kitara
*Martin Kershaw – kitara
*Jim Mullen – kitara
*Alan Murphy - kitara
*Simon Nicol – kitara
*Bruce Lynch – basso
*Steve Lawrence – basso
*Eoghan O’Neill – basso
*David Paton – basso
*Andrew Powell – basso
*Kevin Leach – kosketinsoitin
*Max Middleton – kosketinsoitin
*Mike Moran – kosketinsoitin
*Pete Wingfield – kosketinsoitin, urut
*Dave Skinner – piano
*Ron Asprey – saksofoni
*Skaila Kanga – huuliharppu, harppu
*David Snell – harppu
*Stuart Elliott – rummut
*Dave Mattacks – rummut
*Adrian Rea – rummut
*Ray Cooper – lyömäsoittimet, tamburiini
*Martin Ditcham – lyömäsoittimet
*Burleigh Drummond – taustalaulu
*Carol Kenyon – taustalaulu
*Katie Kissoon – taustalaulu
*David Pack – taustalaulu
*Joe Puerta – taustalaulu
*Linda Taylor – taustalaulu
*Jon Kelly – tuottaja

## Arvostelut
* Allmusic: 

## Lähteet
Utah Test and Training Range

**Utah Test and Training Range** (lyh. **UTTR**) on Yhdysvaltojen Utahin osavaltiossa, noin 130 kilometriä Salt Lake Citystä länteen sijaitseva asevoimien koeampuma- ja harjoitusalue. Autiomaassa sijaitseva UTTR kattaa pinta-alaltaan 6&nbsp;930 neliökilometriä maata ja 49&nbsp;000 neliökilometriä ilmatilaa. Sitä hallinnoi Yhdysvaltain ilmavoimien 388. hävittäjälennoston () alaisuudessa toimiva UTTR:n esikuntayksikkö (, lyh. *HQ UTTR*). Interstate 80 -moottoritie jakaa alueen kahtia eteläiseen ja pohjoiseen harjoitusalueeseen. UTTR:n ilmatila on manner-Yhdysvaltojen suurin yhtenäinen alue, jossa lentokoneilla on sallittua lentää yliääninopeuksilla. Aluetta on käytetty keskimäärin vuosittain noin 16&nbsp;000 harjoituslentoon ja 300 koelentoon. Eniten käyttöä oli vuonna 1994, kun UTTR:lle tehtiin yhteensä 22&nbsp;229 koulutus- ja koelentoa. Alueelle on pudotettu kaikkia Yhdysvaltain ilmavoimien käyttämiä perinteisiä asetyyppejä, minkä lisäksi sitä on käytetty risteilyohjusten testaamisessa.

## Historia

UTTR:n historia alkaa 1940-luvun alulta, jolloin Yhdysvaltain kongressi rahoitti koeampuma-alueiden maahankintoja eri puolilla Yhdysvaltoja. Armeijan ilmavoimat perusti koeampumaosaston Utahin ja Nevadan rajalla sijaitsevaan Wendoveriin, ja vastaanotti sitä varten noin 7&nbsp;300 km² maita. Wendover Army Air Base (WAAB) ja siihen liittynyt **Wendover Bombing and Gunnery Range** otettiin käyttöön seuraavana vuonna B-17- ja B-24-pommikonemiehistöjen koulutuspaikkana. Tukikohdassa alettiin kouluttaa vuonna 1944 myös P-47-hävittäjälentäjiä, minkä lisäksi se toimi B-29 Superfortress -kaluston tukeutumispaikkana.

WAAB siirtyi vuonna 1945 Ogden Air Technical Service  Commandin (myöhemmin Ogden Air Logistics Complex, lyh. *OO-ALC*) alaisuuteen. Alueelle tuotiin testattavaksi toisen maailmansodan päätyttyä sotasaaliina saatuja saksalaisia ohjuksia. Wendover Bombing and Gunnery Range siirrettiin Hillin lentotukikohdan alaisuuteen vuonna 1960, jolloin se sai myös uuden nimen **Wendover Weapons Range**. Koeampuma-alueen pohjoisosassa sijaitsevalle ”Oasis”-alueelle valmistui vuonna 1964 ammusten ja ohjusten testausasema. 1970-luvun saatiin valmiiksi ilmasta-maahan-ammuntaan suunniteltu ampumarata, jota käytettiin hävittäjä- ja pommikonemiehistöjen koulutuksessa. Harjoitusalue siirtyi Air Force Systems Commandin hallintaan vuonna 1979, jolloin siitä muodostettiin nykyinen UTTR.

UTTR siirtyi asevoimien vuoden 1995 supistamispäätösten myötä väliaikaisesti Air Combat Commandin (ACC) hallintaan, ja siltä sitä hallinnoimaan perustetulle 388th Range Squadronille, josta muodostettiin edelleen vuonna 2012 *Headquarters, Utah Test and Training Range*.

UTTR:ää on käytetty vuosikymmenten saatossa myös avaruusalusten paluukapselien laskeutumispaikkana: alueella laskeutui Stardust-luotaimen paluukapseli tammikuussa 2006. Vuonna 2016 laukaistun OSIRIS-REx-luotaimen paluukapselin on tarkoitus laskeutua koeampuma-alueelle vuonna 2023.

## Lähteet

## Aiheesta muualla

*Historic Wendover Airfield Foundation
Digitaalinen mediatallennin

**Digitaalinen mediatallennin** (, DVR) on elektroninen laite, joka tallentaa digitaalista videota massamuistille kuten kiintolevylle tai muistikortille.

Laitteita käytetään viihteen ja esimerkiksi valvontakameroiden kuvan tallentamiseen.

Laitteet voivat sisältää televisioantenni-, kaapeli- tai satelliittivastaanottimen ja ne käyttävät usein MPEG-2 -pakkausta tallentamiseen. Ensimmäiset laitteet esiteltiin
Consumer Electronics Showssa vuonna 1999: laitteet olivat ReplayTV ja TiVo, joista ensimmäinen palkittiin messujen parhaana mutta jälkimmäinen menestyi paremmin kaupallisesti.

## Lähteet
Vihersilmikkokolibri

**Vihersilmikkokolibri** (*Augastes scutatus*) on kolibreihin kuuluva lintulaji. Lajia tavataan Etelä-Amerikasta.

## Koko ja ulkonäkö
Vihersilmikkokolibri voi kasvaa 8&ndash;10 cm pitkäksi. Sukupuolet eroavat toisistaan ulkonäkönsä perusteella. Koiraan pää ja selkä ovat vihreät. Silmien alapuolelta ja otsan poikki kulkee musta juova. Otsa ja kurkku ovat väriltään kimaltelevan vihreät. Rinnassa on valkoinen juova ja kurkku ja vatsa ovat väriltään siniset. Naaras on väritykseltään vaatimattomampi. Sen selkä ja pää ovat vihreät ja vatsa on harmahtava ja rinnassa on hieman valkoista.

## Levinneisyys ja elinympäristö
Vihersilmikkokolibria tavataan Brasiliasta Minas Geraisin osavaltiosta. Lajin elinympäristö vaihtelee hieman alalajeittain. Nimialalaji *A. s. scutatus* elää kivikkoisilla ja heinikkoisilla alueilla, kun taas alalajia *A. s. ilseae* tavataan pääasiassa galleriametsistä. Linnun ravintoa on pääasiallisesti kukkien mesi. Vihersilmikkokolibrin pesimäkausi kestää todennäköisesti läpi vuoden. Vihersilmikkokolibrin kantaa uhkaa sopivan elinympäristön häviäminen.

## Lähteet
Voimistelu kesäolympialaisissa 2020 – miesten telinevoimistelun karsinnat

**Miesten telinevoimistelun karsinnat [[Kesäolympialaiset 2020|Tokion kesäolympialaisissa 2020]]** kilpaillaan 24. heinäkuuta 2021 Ariake Gymnastics Centressä. Karsintoihin osallistuu 98 urheilijaa.

## Karsinnat olympialaisiin
Telinevoimistelun karsintoihin pääsee yhteensä 98 urheilijaa. Näistä urheilijoista 48 tulee niistä joukkuekilpailujen perusteella. Joukkuekilpailun karsintoihin pääsee yhteensä 12 maata. Kolme MM-kilpailujen 2018 ja yhdeksän MM-kilpailujen 2019 parasta maata pääsevät joukkuekilpailun karsintoihin. Loput 50 urheilijaa tulevat yksilökarsintojen kautta. Yksilökarsinnat jakautuvat seuraavasti:
* Kriteeri 3: MM-kilpailujen 2019 moniottelun 12 parasta urheilijaa.
* Kriteeri 4: MM-kilpailujen 2019 telineiden loppukilpailujen kolme parasta urheilijaa eli yhteensä 18 voimistelijaa.
* Kriteeri 5: kuusi voimistelijaa valitaan yksittäisten telineiden 2018-19 ja 2019-20 World Cup Seriesin perusteella
* Kriteeri 6: kolme voimistelijaa valitaan vuoden 2020 moniottelun World Cup Seriersin perusteella.
* Kriteeri 7: yhdeksän urheilijaa valitaan alueellisten mestaruuskilpailujen perusteella. Aasialle, Afrikalle, Amerikalle ja Euroopalle on varattu kaksi paikkaa ja Oseanialle yksi paikka.

Kriteeriin 3, 4 ja 7 ei lasketa urheilijoita sellaisista maista, jotka ovat saaneet paikan joukkuekilpailukarsintojen kautta. Samoin kriteeristä 4 yksi urheilija voi päästä vain yhdeltä telineeltä olympialaisiin. Näiden lisäksi isäntämaa Japanille taataan yksi paikka olympialaisiin. Yksi miesurheilija kutsutaan olympialaisiin erillisellä kutsulla. 

### Olympialaisiin päässeet joukkueet ja urheilijat

**Joukkue**

**Yksilö**

## Tulokset

### Moniottelu





### Permanto





### Hevonen





### Renkaat





### Hyppy





### Nojapuut





### Rekki





## Lähteet
Esoteric Recordings

**Esoteric Recordings** on vuonna 2007 perustettu levy-yhtiö, joka on erikoistunut progressiiviseen, psykedeeliseen ja klassiseen rockiin. Yhtiö julkaisee pitkän linjan yhtyeiltä sekä remasteroituja uusintapainoksia että uusia albumeja. Yhtiön johtaja on Mark Powell ja se toimii Cherry Red Recordsin alaisuudessa.

## Yhtyeitä ja sooloartisteja

*Alice Fredenham
*Daevid Allen
*Anderson Bruford Wakeman Howe
*Arthur Brown
*Tony Banks
*Barclay James Harvest
*Jack Bruce
*Camel
*Curved Air
*Disco Jets
*Egg
*East of Eden
*Gary Farr
*Bill Fay
*FM
*Keef Hartley Band
*Claire Hamill
*Hawkwind
*Love Sculpture
*Man
*Mellow Candle
*Michael Moorcock
*Morgan
*Morgan Fisher ja Lol Coxhill
*Bill Nelson
*Rare Bird
*Todd Rundgren
*Space Ritual
*Squackett
*Supersister
*Tangerine Dream
*Web
*Wigwam
*Chris Wood

## Lähteet
Lynx issiodorensis

**Lynx issiodorensis** oli Euroopassa ja Pohjois-Afrikassa mioseenin ja plioseenin aikakauden aikana elänyt keskikokoinen kissaeläin. Se tunnetaan 37 fossiilikappaleesta ja on ilvesten (Lynx) viides ja ainut täysin sukupuuttoon kuollut jäsen.   

## Lähteet
* http://fossilworks.org/bridge.pl?a=taxonInfo&taxon_no=370347 
### Viitteet
Finglish

**Finglish** (englannin kielen sanoista *Finnish*, 'suomen kieli' ja *English*, 'englannin kieli') on suomen kielen ja englannin kielen sekamuoto.

Englanninkieliset ilmaisut alkoivat yleistyä suomalaisten puheessa 1960-luvulta alkaen, kun englanninkielisiä elokuvia ja televisiosarjoja alettiin esittää Suomen televisiossa. Sen jälkeen etenkin nuorten puheessa, internetissä ja työelämässä englannin vaikutus kieleen on edelleen jatkanut kasvuaan.

Useimmat englantilaisperäiset sanat lausutaan finglishissä englannin kielen ääntämistavan mukaisesti. Jotkin sanat, kuten *stage*, voidaan ääntää suomalaisittain.

Amerikansuomalaisten ensimmäisen sukupolven puhumaa finglishiä kutsutaan amerikansuomeksi eli *fingliskaksi*.

## Katso myös
* Anglismi
* Rallienglanti
* Tankero

## Lähteet
Rush Wars

**Rush Wars** on Supercellin kehittämä julkaisematon videopeli iOS:lle ja Androidille. Peli julkaistiin elokuussa 2019 testimarkkinoille, joita olivat Australia, Uusi-Seelanti, Kanada ja Suomi. Marraskuussa 2019 Supercell ilmoitti keskeyttävänsä *Rush Warsin* testivaiheen ja lopettavansa pelin kehityksen.

## Lähteet
DNSSEC

**DNSSEC** () on DNS-nimipalvelun laajennos, jolla varmistetaan nimipalvelimelta saatavien tietojen alkuperä ja eheys.

Kehitys alkoi 1990-luvulla ratkaisemaan DNS:n haavoittuvuutta. DNS sellaisenaan ei voi varmistaa, että vastaus nimipalvelulle lähetetylle kyselylle tulee luotettavasta lähteestä, vaan vastaus voi olla hyökkääjän väärentämä (DNS spoofing). DNSSEC on digitaalinen allekirjoitus, jolla voidaan tarkistaa vastauksen olevan peräisin luotettavalta palvelimelta. DNSSEC käyttää digitaalista allekirjoitusta ja julkisen avaimen salausmenetelmää. DNS over TLS täydentää DNSSEC:in toimintaa salaamalla liikenteen, jolloin ulkopuolinen taho ei voi seurata kysyttäjä osoitteita.

DNS:n haavoittuvuuksia on dokumentoitu RFC-dokumentissa . Steven M. Bellovin kirjoitti DNS:n haavoittuvuuksista tunnetun julkaisun.

## IETF:n julkaisuja
*  Domain Name System Security Extensions
*  A Threat Analysis of the Domain Name System
*  DNS Security Introduction and Requirements (*DNSSEC-bis*)
*  Resource Records for the DNS Security Extensions (*DNSSEC-bis*)
*  Protocol Modifications for the DNS Security Extensions (*DNSSEC-bis*)
*  Storing Certificates in the Domain Name System (DNS)
*  Minimally Covering NSEC Records and DNSSEC On-line Signing
*  Use of SHA-256 in DNSSEC Delegation Signer (DS) Resource Records (RRs)
*  DNSSEC Hashed Authenticated Denial of Existence
*  DNSSEC Operational Practices, Version 2
*  Clarifications and Implementation Notes for DNS Security (DNSSEC)

## Lähteet
Hermann Hoffmann

**Hermann Hoffmann** (1856 Hildesheim – 21. syyskuuta 1926 Berliini) oli saksalainen kirjainmuotoilija. Hoffmann sai kirjanpainajan koulutuksen Gerstenbergin kirjapainossa. Hän toimi sen jälkeen latojana ja faktorina eri kaupungeissa. Hoffmann muutti 1890-luvun alussa Berliiniin, jossa toimi muun muassa sanomalehden toimittajana. Vuodesta 1895 lähtien Hoffmann työskenteli H. Berthold AG:n kirjainmuotoilijana.

Hoffmannin on suunnitellut seuraavat kirjasintyypit:
* Block (useita eri leikkauksia) 1908-1926
* Carola 1896
* Herold (useita eri leikkauksia) 1901-1907
* Kaufhaus Fraktur 1906

## Lähteet
Juliet Mills

**Juliet Maryon Mills** (s. 21. marraskuuta 1941 Lontoo) on brittiläis-yhdysvaltalainen näyttelijä. 

Mills aloitti näyttelemisen jo nuorena. Hän teki ensimmäisen teatteriroolinsa 16-vuotiaana Peter Shafferin näytelmässä *Five Finger Exercise*, jota esitettiin Lontoon West Endissä. Pari vuotta myöhemmin, vuonna 1959, Mills teki ensiesiintymisensä Broadwaylla, kun *Five Finger Exercise* siirtyi sinne. Hän oli seuraavana vuonna ehdolla Tony-palkinnon saajaksi.

1970-luvun alussa Mills esitti Jack Lemmonin kanssa pääosaa Billy Wilderin elokuvassa *[[Avanti! (elokuva)|Avanti]]*.

Televisiossa Mills on näytellyt muun muassa komediasarjassa *Nanny and the Professor* (1970–1971) ja saippuasarjassa *[[Passions]]* (1999–2008). Hän on myös vieraillut esimerkiksi sarjoissa *[[Columbo]]*, *[[Dynastia (vuoden 1981 televisiosarja)|Dynastia]]*, *[[Hawaii Five-O]]*, *[[Lemmenlaiva]]*, *[[Murhasta tuli totta]]*  ja *[[Tohtori Ben Casey]]*. Roolistaan minisarjassa *[[QB VII – Natsilääkäri]]* (1974) hän voitti Primetime Emmy -palkinnon.

## Elokuvia
* *[[The History of Mr. Polly]]* (1949)
* *[[Tuittupää tyttäreni]]* (*No, My Darling Daughter*, 1961)
* *[[Twice Round the Daffodils]]* (1962)
* *[[Nurse on Wheels]]* (1963)
* *[[Kokoa itsesi, kapu]]* (*Carry On Jack*, 1964)
* *[[Rancho River]]* (*The Rare Breed*, 1966)
* *[[Tappajaiset – eli kertomus elävästä ruumiista]]* (*The Wrong Box*, 1966)
* *[[Oi! Mikä ihana sota]]* (*Oh! What a Lovely War*, 1969)
* *[[Avanti! (elokuva)|Avanti!]]* (1972)
* *[[Lokki Joonatan (elokuva)|Lokki Joonatan]]* (*Jonathan Livingston Seagull*, 1973) – äänirooli
* *[[Yhteys tuonpuoleiseen]]* (*Beyond the Door*, 1974)
* *[[Barnaby – minun oma koalakarhuni]]* (*Barnaby and Me*, 1977)
* *[[Vilpitön rakkaus]]* (*The Other Sister*, 1999)

## Yksityiselämä
Juliet Millsin isä oli näyttelijä John Mills ja äiti näytelmäkirjailija Mary Hayley Bell. Hän on näyttelijä Hayley Millsin isosisko.  

Mills on ollut naimisissa kolmesti. Kahdesta ensimmäisestä avioliitosta hänellä on kaksi lasta. Nykyisen puolisonsa, näyttelijä Maxwell Caulfieldin kanssa Mills avioitui vuonna 1980. 

## Lähteet

## Aiheesta muualla
*
Hallen synagogaisku

**Hallen synagogaisku** oli äärioikeistolainen terrori-isku, joka tapahtui Saksan Hallessa sijaitsevan synagogan edustalla ja läheisessä ravintolassa sekä läheisessä Landsbergin kaupungissa 9. lokakuuta 2019. Tekijän tarkoituksena oli päästä synagogan sisälle, mutta tekijä ei onnistunut tässä. Iskussa kuoli kaksi ja kolme loukkaantui.

Tekijä oli 27-vuotias uusnatsi Stephan Balliet, joka haavoittui pidättämisensä yhteydessä poliisin kanssa käydyssä ampumavälikohtauksessa. Christchurchin moskeijaiskujen tapaan hän kuvasi iskun suorana lähetyksenä Twitch-palveluun ja oli jo viikkoa aikaisemmin julkaissut internetissä juutalaisvastaisen manifestin.

## Uhrit
Ensimmäinen uhri oli 40-vuotias nainen, joka käveli synagogan ohi. Toinen uhri oli ravintolassa ollut 20-vuotias mies.

## Epäilty
Iskun tekijä oli äärioikeistolainen 27-vuotias Stephan Balliet, joka asui äitinsä kanssa Heldbran kylässä. Hänen kerrotaan viettäneen paljon aikaa internetissä. Hän valmistui lukiosta ja opiskeli kemiaa ylemmällä asteella, mutta joutui keskeyttämään opinnot. Tämän jälkeen hän työskenteli lähetysteknikkona.

## Oikeudenkäynti
Oikeudenkäynnissä syytetty kielsi holokaustin, mikä on Saksassa rikos. Oikeudessa Balliet pyysi anteeksi vain ohikulkeneen naisen ampumista ja sanoi, ”ettei halunnut tappaa valkoisia”. Balliet tuomittiin kahdesta murhasta ja useasta murhan yrityksestä elinkautiseen vankeusrangaistukseen.

## Lähteet
Alyssa Edwards

**Justin Dwayne Lee Johnson **, taiteilijanimeltään **Alyssa Edwards** on yhdysvaltalainen drag queen ja koreografi. Hän tuli suurelle yleisölle tutuksi tositelevisiosarjasta *[[Huippu- drag queen haussa]]*, jonka viidennellä kaudella hän sijoittui kuudenneksi. Sen jälkeen hän on ollut ohjelman toisella All Stars-kaudella, sijoittuen tällä kertaa viidenneksi.

## Ura
Johnson on osa Edwardsin drag-perhettä, ja toimii "drag-äitinä" Huippu- drag queen haussa-ohjelmassakin esiintyneille Shangela Laquifa Wadleylle, Vivienne Pinaylle, Laganja Estranjalle, Gia Gunnille ja Plastique Tiaralle. Hän on esiintynyt drag-hahmonaan esimerkiksi elokuvassa *[[Bianca Del Rio|Hurricane Bianca]]* sekä Netflixin alkuperäissarjassa *Dancing Queen*. Edwards on myös juontanut omaa nettisarjaansa, nimeltään *Alyssa's Secret*. Vuonna 2019 hän julkaisi oman meikkipalettinsa yhteistyönä Anastasia Beverly Hillsin kanssa. 

## Lähteet